CELEX: C2005/019/28
Language: el
Date: 2005-01-22 00:00:00
Title: Υπόθεση C-481/04: Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με διάταξη της 3ης Αυγούστου 2004 στο πλαίσιο της διαφοράς μεταξύ Engin Torun και Δήμου Augsburg

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/14
            
         Αίτηση για την έκδοση προδικαστικής αποφάσεως που υπέβαλε το Bundesverwaltungsgericht με διάταξη της 3ης Αυγούστου 2004 στο πλαίσιο της διαφοράς μεταξύ Engin Torun και Δήμου Augsburg
   (Υπόθεση C-481/04)
   (2005/C 19/28)
   Γλώσσα διαδικασίας: η γερμανική
   Με διάταξη της 3ης Αυγούστου 2004, η οποία περιήλθε στη Γραμματεία του Δικαστηρίου στις 22 Νοεμβρίου 2004, το Bundesverwaltungsgericht ζητεί από το Δικαστήριο των Ευρωπαϊκών Κοινοτήτων στο πλαίσιο της διαφοράς Engin Torun κατά Δήμου Augsburg, την έκδοση προδικαστικής αποφάσεως επί των ακόλουθων ερωτημάτων:
   
               1)
            
            
               Εκπίπτει το ενήλικο τέκνο Τούρκου εργαζομένου, απασχολουμένου τρία και πλέον έτη νομίμως στην Ομοσπονδιακή Δημοκρατία της Γερμανίας, το οποίο ολοκλήρωσε την επαγγελματική του κατάρτιση ως μεταλλουργός με τη λήψη πτυχίου βοηθού τεχνίτη, του δικαιώματός του διαμονής το οποίο απορρέει από το βάσει του άρθρου 7, δεύτερο εδάφιο, της αποφάσεως 1/80 του Συμβουλίου Συνδέσεως ΕΟΚ-Τουρκίας (απόφαση 1/80) δικαίωμά του να αποδέχεται οποιαδήποτε προσφορά εργασίας —πλην των περιπτώσεων που μνημονεύει το άρθρο 14 της αποφάσεως 1/80 καθώς και στην περίπτωση εξόδου από το κράτος μέλος υποδοχής για σημαντικό χρονικό διάστημα άνευ θεμιτού λόγου— ακόμη και στην περίπτωση που
               
                           α)
                        
                        
                           αυτό το ενήλικο τέκνο έχει καταδικαστεί σε στερητική της ελευθερίας ποινή συνολικής διάρκειας τριών ετών και τριών μηνών για διάπραξη διακεκριμένης ληστείας και εγκλημάτων που εμπίπτουν στη νομοθεσία περί ναρκωτικών, η δε εκτέλεση της ποινής —ούτε εκ των υστέρων— δεν ανεστάλη υφ' όρον και εξέτισε ολόκληρη την ποινή συνυπολογισθέντος του χρονικού διαστήματος της προφυλακίσεώς του;
                        
                     
                           β)
                        
                        
                           απασχολήθηκε ως μισθωτός στη νόμιμη αγορά εργασίας της Ομοσπονδιακής Δημοκρατίας της Γερμανίας και, ως εκ τούτου, απέκτησε ο ίδιος βάσει του άρθρου 6, παράγραφος 1, δεύτερη ή τρίτη περίπτωση, της αποφάσεως 1/80 δικαίωμα διαμονής απορρέον από το δικαίωμα προσβάσεως στην απασχόληση από το οποίο στη συνέχεια εξέπεσε και πάλι;
                           Η έκπτωση από το δικαίωμα αυτό επέρχεται εκ του λόγου ότι
                           
                                       αα)
                                    
                                    
                                       η τελευταία εργασιακή σχέση του διεκόπη κατόπιν καταγγελίας —χωρίς την τήρηση προθεσμίας— εκ μέρους του εργοδότη λόγω του ότι ήταν τοξικομανής;
                                    
                                 
                                       ββ)
                                    
                                    
                                       μετά από ασθένειά του τριών και πλέον μηνών, δεν υπέβαλε εκ νέου δήλωση ανεργίας στις αρμόδιες διοικητικές αρχές κατά το χρονικό διάστημα τριών εργάσιμων ημερών που μεσολάβησε μεταξύ του τέλους της ανικανότητάς του προς εργασία και τη συλλήψεώς του λόγω της διαπράξεως αξιόποινης πράξεως;
                                    
                                 
                                       γγ)
                                    
                                    
                                       λόγω διαπράξεως διακεκριμένης ληστείας και εγκλημάτων που εμπίπτουν στη νομοθεσία περί ναρκωτικών καταδικάστηκε σε στερητική της ελευθερίας ποινή συνολικής διάρκειας τριών ετών και τριών μηνών, η δε εκτέλεση της ποινής αυτής —ούτε και εκ των υστέρων— δεν ανεστάλη υφ' όρον, εξέτισε τη συνολική ποινή συνυπολογισθέντος του χρονικού διαστήματος της προφυλακίσεώς του και κατά το χρονικό αυτό διάστημα δεν ήταν ενταγμένος στη νόμιμη αγορά εργασίας, ωστόσο περίπου τρεις μήνες μετά την αποφυλάκισή του βρήκε εκ νέου απασχόληση σε εταιρία προσωρινής απασχολήσεως εργαζομένων χωρίς ωστόσο να έχει δικαίωμα διαμονής βάσει του εθνικού δικαίου;
                                    
                                 
                     
         
               2)
            
            
               Σε περίπτωση καταφατικής απαντήσεως στο πρώτο ερώτημα: εκπίπτει ο Τούρκος υπήκοος υπό τις αναφερόμενες στο ερώτημα 1β προϋποθέσεις του δικαιώματός του διαμονής το οποίο απορρέει από το δικαίωμα προσβάσεως στην απασχόληση του άρθρου 6, παράγραφος 1, δεύτερη ή τρίτη περίπτωση, της αποφάσεως 1/80;